cyanic-selkie/wikianc huggingface dataset:
దీర్ఘ కృపాణ రాత్రి
ప్రతిస్పందన
thumb|జాతీయ అత్యవసర భద్రతా చర్యలకు సంబంధించిన చట్టం. |alt=|272x272px thumb|1932 ఎన్నికలలో హిండెన్‌బర్గ్ పోస్టరు.(అనువాదం: "అతడి తోటే")|alt=|292x292px ష్లీషర్‌కు పునరావాసం కల్పించాలని జనరల్ కర్ట్ వాన్ హ్యామర్‌స్టీన్, ఫీల్డ్ మార్షల్ ఆగస్ట్ వాన్ మాకెన్‌సెన్ లు మొదట్లో ఉద్యమించారు. ష్లీషర్, హ్యామర్‌స్టీన్‌లు గాఢ స్నేహితులు. ష్లీషర్ అంత్యక్రియలు జరిగే చోటికి ఎస్.ఎస్ మనుషులు హ్యామర్‌స్టీన్‌ను వెళ్ళనివ్వలేదు. అతడు తెచ్చిన పూలగుచ్ఛాన్ని లాగేసుకున్నారు. అందుకతడు ఖేదపడ్డాడు. జూలై 18 న ప్రెసిడెంట్ హిండెన్‌బర్గ్‌కు రాసిన ఒక లేఖలో హ్యామర్‌స్టీన్, మాకెన్‌సెన్‌లు ష్లీషర్, బ్రెడో ల హత్యలకు దారితీసిన పరిస్థితులను వివరించారు. పాపెన్ వెంట్రుక వాసిలో బయటపడ్డాడని వాళ్ళు రాసారు. దీనికి బాధ్యులను శిక్షించాలని వాళ్ళు హిండెన్‌బర్గ్‌ను ఆ లేఖలో కోరారు. ష్లీషర్, బ్రెడో ల హత్యలకు మద్దతు ఇచ్చిన బ్లోంబెర్గ్‌ను విమర్శించారు. గోరింగ్, బ్లోంబెర్గ్, గోబెల్స్ వగైరాలను మంత్రివర్గం నుండి తొలగించాలని వాళ్ళు హిండెన్‌బర్గ్‌ను కోరారు. దేశాన్ని పాలించేందుకు ఒక డైరెక్టొరేట్‌ను సృష్టించాలని అందులో ఛాన్సలరు (పేరు ఉదహరించలేదు) తో పాటు, జనరల్ వాన్ ఫ్రిష్‌ను వైస్ ఛాన్సలరుగా, హ్యామర్‌స్టీన్‌ను రక్షణమంత్రిగా, ఆర్థిక మంత్రి (పేరు ఉదహరించలేదు),రుడాల్ఫ్ నడోల్నీని విదేశీ వ్యవహారాల మంత్రిగా ఉంచాలని కూడా వాళ్ళు కోరారు. లేఖ అంతాన హ్యామర్‌స్టీన్, మాకెన్‌సెన్‌లు ఇలా రాసారు:<blockquote class="templatequote">ఎక్సెలెన్సీ, ప్రస్తుత పరిస్థితి లోని తీవ్రత, సర్వ సైన్యాధ్యక్షుడైన మీకు ఈ లేఖ రాసేందుకు మమ్మల్ని పురికొల్పింది. మన దేశ భవిష్యత్తు ప్రమాదంలో ఉంది. గతంలో మూడు సార్లు - తానెన్‌బర్గ్‌ వద్ద, యుద్ధం తరువాతా, మీరు అధ్యక్షుడిగా ఎన్నికయ్యేటపుడూ - మీరు ఈ దేశాన్ని రక్షించారు. ఎక్సెలెన్సీ, నాలుగో సారి జర్మనీని రక్షించండి! కింద సంతకం పెట్టిన జనరల్‌లు, సీనియర్ అధికారులూ ఆఖరి శ్వాస దాకా మీకు, పితృభూమికీ విధేయులుగా ఉంటామని ప్రతిజ్ఞ చేస్తున్నారు. హిండెన్‌బర్గ్ ఆ లేఖకు సమాధానం రాయలేదు. అసలతడు దాన్ని చదివాడో లేదో కూడా అనుమానమే.. ఎందుకంటే నాజీలతోనే తన భవిష్యత్తు ఉందని భావించిన అధ్యక్షుడి సెక్రెటరీ ఓట్టో మీబ్నర్ ఆ లేఖను హిండెన్‌బర్గ్‌ వరకూ చేరనిచ్చి ఉండడు. విశేషమేంటంటే ఈ హత్యల పట్ల బాధ పడిన హ్యామర్‌స్టీన్, మాకెన్‌సెన్‌ వంటి అధికారులెవరూ కూడా హిట్లరును నిందించలేదు. అతడు ఛాన్సలరుగా కొనసాగాలనే వాళ్ళు కోరుకున్నారు. హిట్లరు అనుచరులు కొంతమందిని తొలగించాలని కోరడం వరకూ చేసారంతే.
నెదర్లండ్స్‌లో ప్రవాసంలో ఉన్న మాజీ కైజర్, విల్‌హెల్మ్ 2 ఈ ఊచకోత గురించి విని నిర్ఘాంతపోయాడు. "నేనే గనక అలాంటి పని చేసి ఉంటే ప్రజలు ఏమని ఉండేవాళ్ళు?" అని అడిగాడతడు. మాజీ చాన్సలరు కర్ట్ వాన్ ష్లీషర్‌ను అతడి భార్యనూ చంపిన సంగతి తెలిసి అతడు, "మనం చట్టబద్ధ సమాజంలో జీవించడం లేదు. నాజీలు ఇంట్లోకి తోసుకొచ్చి, ప్రజల్ని గోడకెదురుగా నిలబెట్టే పరిస్థితి కోసం ప్రతి ఒక్కరూ సిద్ధపడి ఉండాలి." అని అన్నాడు.
ఎస్.ఏ నాయకత్వం
రోహ్మ్ తరువాత విక్టర్ లుట్జె ను ఎస్.ఏ నేతగా హిట్లర్ నియమించాడు. ఎస్.ఏ లో "స్వలింగ సంపర్కాన్ని, వ్యభిచారాన్ని, తాగుడును, విలాస జీవనాన్నీ తుదముట్టించాలని" హిట్లర్ అతణ్ణి ఆదేశించినట్లుగా ఒక చరిత్రకారుడు చెప్పాడు. ఎస్.ఏ నిధులను ఖరీదైన కార్ల మీద, విందు వినోదాల మీదా ఖర్చు పెట్టడం ఆపమని హిట్లరు ఆదేశించాడు. ఆ తరువాతి కాలంలో ఎస్.ఏ స్వతంత్రతను నిలబెట్టేందుకు లుట్జె చేసిందేమీ లేదు. 1934 ఆగస్టులో 29 లక్షలుగా ఉన్న ఆ సంస్థ సభ్యుల సంఖ్య 1938 ఏప్రిల్ నాటికి 12 లక్షలకు పడిపోయింది.
సాహిత్యంలో ఈ ఘటన
గరికిపాటి నరసింహారావు తన సాగర ఘోష పద్య కావ్యంలో దీర్ఘ కృపాణ రాత్రి ఘటనను స్పృశించాడు. ఈ ఘటనను ఉదహరించిన పద్యం (చంపకమాల వృత్తంలో) ఇక్కడ: పరమ కిరాతక ప్రకృతి భళ్ళున బైటకుతన్నె గ్యాసు చాం బరుల విషమ్ము నింపి ఒకమారె వధించెను లక్ష యూదులన్ ధరణి భరింప గల్గినది దారుణ దీర్ఘ కృపాణ రాత్రి ని ష్కరుణ కఠోర కర్కశ నిషాద విషాద పిశాచ చేష్టలన్
అయితే హిట్లరు యూదులపై జరిపిన మారణకాండను, ఈ ఘటననూ కలిపి ఈ పద్యంలో చెప్పాడు.
మరింతగా తెలుసుకునేందుకు
<div class="refbegin columns references-column-width" style="-moz-column-width: 25em; -webkit-column-width: 25em; column-width: 25em;"><templatestyles src="Module:Citation/CS1/styles.css"> <templatestyles src="Module:Citation/CS1/styles.css"> <templatestyles src="Module:Citation/CS1/styles.css">
<templatestyles src="Module:Citation/CS1/styles.css">
బయటి లింకులు
వర్గం:Articles containing German-language text వర్గం:జర్మనీ చరిత్ర వర్గం:ఈ వారం వ్యాసాలు వర్గం:నాజీ జర్మనీ చేసిన నరమేధాలు
డి.కె.బారువా
దేవ్ కాంత్ బారూవా,  (1914 ఫిబ్రవరి 22- 1996 జనవరి 28) అస్సాంకు చెందిన భారతీయ రాజకీయ నాయకుడు. భారతదేశ అత్యవసర స్థితి సమయంలో (1975-77) భారత జాతీయ కాంగ్రెస్ అధ్యక్షుడిగా పనిచేశాడు. అతను అస్సాం నుండి జాతీయ కాంగ్రెసుకు మొదటి అధ్యక్షుడిగా ఎన్నికైన వ్యక్తి.
ప్రారంభ జీవితం
బారువా 1914 ఫిబ్రవరి 22న అస్సాం ప్రావిన్స్ (ప్రస్తుత అస్సాం) లోని డిబ్రూగర్లో నీల్కాంత బారువాకు జన్మించాడు.అతను నౌగాంగ్ ప్రభుత్వ ఉన్నత పాఠశాలలో చదువుకున్నాడు. బెనారస్ హిందూ విశ్వవిద్యాలయం నుండి పట్టభద్రుడయ్యాడు.
రాజకీయ జీవితం
బారువా భారత స్వాతంత్ర్య పోరాటంలో చేరిన తర్వాత అతను 1930, 1941, 1942 లలో ఖైదు చేయబడ్డాడు. .బారువా రాజకీయ జీవితం రాజ్యాంగ పరిషత్ సభ్యుడిగా (1949-1951) ప్రారంభమైంది. అతను అప్పుటి ప్రధాన మంత్రి ఇందిరాగాంధీని గురించి "భారతదేశం ఇందిరా - ఇందిరా భారతదేశం." అని తన సి.1974లో ప్రకటన చేసాడు. ఏదేమైనా అతను తరువాత ఆమె నుండి విడిపోయాడు. కాంగ్రెస్ (యు) లో చేరాడు. తరువాత అది భారత (సోషలిస్ట్) గా పేరు మారింది. అతను 1971 ఫిబ్రవరి 1 నుండి 1973 ఫిబ్రవరి 4 వరకు బీహార్ గవర్నర్‌గా పనిచేసాడు.అస్సాం రాష్ట్ర శాసనసభ సభ్యుడుగా, (1957-62, 1962-67 1967-72) మూడు పర్యాయాలు పనిచేసాడు. కొంతకాలం అస్సాం ప్రభుత్వంలో విద్య, సహకార మంత్రిగా పనిచేసాడు. లోకసభ సభ్యుడుగా (1952-57) పనిచేసాడు. ఆ కాలంలో పార్లమెంటులో కాంగ్రెస్ పార్టీ డిప్యూటీ చీఫ్ విప్‌గా కూడా పనిచేసాడు. రాజ్యసభ సభ్యుడుగా (1973-74, 1974—77) పనిచేసాడు. కేంద్ర పెట్రోలియం, రసాయనాల మంత్రి (1973-74) చేసాడు.1954, 1955  1974 లలో యునైటెడ్ నేషన్స్ ఆర్గనైజేషన్ ప్రతినిధులు బృందం సభ్యుడుగా, న్యూజిలాండ్ కామన్వెల్త్ సమావేశానికి ప్రతినిధిగా వ్యవహరించాడు.
కవిగా
బారువా ఒక ప్రముఖ కవి. అతని అస్సామీ కవితా సంకలనం, సాగర్ దేఖిసా (সাগৰ দেখিছা ) ఇప్పటికీ చాలా ప్రజాదరణలో ఉంది.అతను ప్రముఖ అస్సామీ కవి నబకాంత బారువాకు అన్నయ్య అవుతాడు.
మరణం
అతను న్యూఢిల్లీలో 1996 జనవరి 28న మరణించాడు.
బాహ్య లింకులు
వర్గం:1వ లోక్‌సభ సభ్యులు వర్గం:1996 మరణాలు వర్గం:1914 జననాలు వర్గం:స్వాతంత్ర్య సమర యోధులు వర్గం:కవులు వర్గం:రాజకీయ నాయకులు వర్గం:రాజకీయవేత్తలు వర్గం:భారత జాతీయ కాంగ్రెసు అధ్యక్షులు వర్గం:భారత జాతీయ కాంగ్రెస్ నాయకులు వర్గం:అస్సాం వ్యక్తులు వర్గం:రాజ్యసభ మాజీ సభ్యులు
బైరాగిగూడ
బైరాగిగూడ, తెలంగాణ రాష్ట్రం, రంగారెడ్డి జిల్లా, గండిపేట్ మండలంలోని గ్రామం.
ఇది మండల కేంద్రమైన రాజేంద్రనగర్ నుండి 9 కి. మీ. దూరం లోను, సమీప పట్టణమైన హైదరాబాదు నుండి 17 కి. మీ. దూరంలోనూ ఉంది.సముద్రమట్టానికి 556 మీ.ఎత్తు.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని రాజేంద్రనగర్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన గండిపేట్ మండలంలోకి చేర్చారు.
గణాంకాలు
2011 భారత జనగణన గణాంకాల ప్రకారం ఈ గ్రామం 70 ఇళ్లతో, 307 జనాభాతో 102 హెక్టార్లలో విస్తరించి ఉంది. గ్రామంలో మగవారి సంఖ్య 150, ఆడవారి సంఖ్య 157. షెడ్యూల్డ్ కులాల సంఖ్య 197 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 574234 .పిన్ కోడ్: 500091.
ప్రభుత్వ వైద్య సౌకర్యం
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
సిటీబస్సు సౌకర్యం ఉంది. మేజర్ రైల్వే స్టేషన్ హైదరాబాదు 12 కి.మీగ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి.
రాష్ట్ర రహదారి, ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. జిల్లా రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. పౌర సరఫరాల వ్యవస్థ దుకాణం, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
బైరాగిగూడలో భూ వినియోగం కింది విధంగా ఉంది:
ఉత్పత్తి
బైరాగిగూడలో ఈ కింది వస్తువులు ఉత్పత్తి అవుతున్నాయి.
బబితా కుమారి
thumb|బబితా కుమారి బబితా కుమారి (జననం నవంబరు 20, 1989) ప్రముఖ భారతీయ మహిళా కుస్తీ క్రీడాకారిణి. 2010 కామన్ వెల్త్ క్రీడల్లో రజత పతకం గెలుచుకున్నారు ఆమె. 2012 ప్రపంచ కుస్తీ చాంపియన్ షిప్ క్రీడల్లో కాంస్య పతకం,  2014 కామన్ వెల్త్ క్రీడల్లో బంగారు పతకం సాధించారు బబితా.
వ్యక్తిగత జీవితం, కుటుంబం
కామన్ వెల్త్ క్రీడల్లో మొట్టమొదటిసారి బంగారు పతకం గెలిచిన మహిళా కుస్తీ క్రీడాకారిణి గీతా ఫోగట్ చెల్లెలు, మాజీ కుస్తీ క్రీడాకారుడు మహవీర్ సింగ్ ఫోగాట్ కుమార్తె. ఈమె కజిన్ వినేశ్ ఫోగట్ కామన్ వెల్త్ క్రీడల్లో  గ్లాస్గో విభాగంలో బంగారు పతకం గెలుచుకున్నారు.
బబితా, ఆమె అక్క, కజిన్ లు ప్రస్తుతం హర్యానాలోని గ్రామాల్లో ఉన్న వారందరికీ ఆదర్శంగా నిలిస్తున్నారు. తన గ్రామంలోని స్త్రీల అభిప్రాయం మారడంలో వీరి విజయాలు చాలా పెద్ద పాత్ర పోషిస్తున్నాయి.
మూలాలు
వర్గం:1989 జననాలు వర్గం:జీవిస్తున్న ప్రజలు
రెస్పెలెండెట్ క్వెట్జల్
రెస్పెలెండెట్ క్వెట్జల్ప్రపంచంలోనే అందమైనదిగా గుర్తింపు పొందిన పక్షి.గ్వాటెమాల దేశ జెండా, ఆయుధాలు, కరెన్సీ నోట్లపై క్వెట్జల్‌ పక్షి చిత్రం ఉంటుంది.గ్వాటెమాల జాతీయ పక్షి.ఈ పక్షిని మొట్టమొదటిసారిగా మెక్సికన్ ప్రకృతి శాస్త్రవేత్త పాబ్లో డి లా లేవ్వే 1832 లో గుర్తించారు.
వివరణ
ప్రపంచంలోనే అందమైనదిగా గుర్తింపు పొందిన పక్షి.ఈ పక్షుల్లో చాలా రకాలున్నాయి. కానీ అందులో ఈ పక్షి మాత్రమే ప్రపంచంలో అందమైన పక్షిగా గుర్తింపు పొందింది.అమెరికాలోని అడవుల్లో కనిపించే ఈ పక్షి ఆకుపచ్చ, నీలం, ఎరుపు రంగుల్లో ఉంటుంది. వీటి ఆహారం పండ్లు,చిన్న చిన్న కీటకాలను ఇవి ఆహారంగా తీసుకుంటాయి. వీటిలో మగ పక్షులకు పొడవైన తోకలు ఉంటాయి. ఇవి మూడు అడుగుల వరకు పొడవు పెరుగుతాయి. మగపక్షికి హెల్మెట్‌ మాదిరిగా తలపై పెద్ద కుచ్చు ఉంటుంది.
ప్రత్యేకత
గ్వాటెమాల దేశ సంస్కృతితో పక్షికి ప్రత్యేక అనుబంధం ఉంది.అందమైన పక్షిగా పేరుగాంచినది కానీ తక్కువ ఎత్తు మాత్రమే ఎగురుతుంది. ఈ పక్షి యెక్క ఈకలు చాలా పవిత్రమైనవిగా ఆదేస ప్రజలు భావిస్తారు. పూజారులు వేడుకల్లో ఆ ఈకలను ధరిస్తారు. ఈ అందమైన పక్షులు అంతరించిపోకుండా చూసుకోవడం కోసం పరిశోధకులు కృషి చేస్తున్నారు.
మూలాలు
వర్గం:పక్షులు
జాస్తి వెంకట నరసింహారావు
thumb|జాస్తి వెంకట నరసింహారావు జాస్తి వెంకట నరసింహారావు తెలుగు రచయిత.
ఇతర లింకులు
వర్గం:తెలుగు రచయితలు వర్గం:1909 జననాలు వర్గం:గుంటూరు జిల్లా రచయితలు
వివేక్ సాగర్
వివేక్ సాగర్ భారతీయ సంగీత దర్శకుడు. ఆయన సూపర్ హిట్ తెలుగుచిత్రం పెళ్ళి చూపులు ద్వారా సినీ రంగ ప్రవేశం చేసాడు. ఆయన సంగీత ప్రేక్షకుల నుండి ఆదరణ పొందింది. అతడు 2017లో దక్షిణాది "బెస్టు మ్యూజిక్ ఆల్బం" విభాగంలో ఫిలిం ఫేర్ పురస్కారాలకు ఐదు నామినేషన్లను పొందాడు.
జీవితం
ఆయన సంగీత రంగ ప్రవేశానికి ముందు ఎలక్ట్రానిక్స్, కమ్యూనికేషన్స్ ఇంజనీరింగు చేసాడు. ఆయన "సల్మా" అనే లఘు చిత్రం ద్వారా సంగీత ప్రస్థానాన్ని ప్రారంభించాడు.
టాలీవుడ్
అతడి మొదటి టాలీవుడ్ చిత్రం పెళ్ళి చూపులు. ఈ చిత్రం పూర్తయిన తరువాత ఆయన పెద్ద సంఖ్యలో సినిమాలలో పనిచేయాలని నిర్ణయించుకున్నాడు. కానీ కొన్ని సినిమాలలో మాత్రమే చేసాడు. అతను ఈ చలన చిత్రానికి సంగీతం వ్రాసి వ్రాసినట్లు, అతను "వాణిజ్య సంగీతం"ను తప్పించుకోవచ్చని అతను విశ్వసించాడు.
మూలాలు
వర్గం:భారతీయ సినిమా సంగీత దర్శకులు వర్గం:జీవిస్తున్న ప్రజలు
బ్లాక్ అండ్ వైట్ (సినిమా)
బ్లాక్ అండ్ వైట్ 2008 విడుదలైన తెలుగు సినిమా.
కథా సారాంశం
భరత్ (రాజీవ్ కనకాల) ఓ సాఫ్ట్‌వేర్ ఇంజినీరు. అతను అనాథగా పెరిగి స్వశక్తితో పైకొచ్చినవాడు, సామాజిక స్పృహ ఉన్న వ్యక్తి. ఒకానొక సందర్భంలో నక్సల్స్ లాండ్‍మైన్ అటాక్ నుండి కొంతమంది పోలీసులను కాపాడి రాష్ట్రపతి ఇచ్చే సిటిజెన్ అవార్డుకి ఎన్నికవుతాడు. అతని ప్రాణస్నేహితుడు శీను, ఆఫీసు, పిల్లలు – ఇదే అతని ప్రపంచం. ఇక్కడ మొదలౌతుంది మన కథ. తర్వాత ఓ అమ్మాయి (సింధూ తులాని) ని చూసి ఇష్టపడి పెళ్ళి చేసుకుంటాడు. ఈ సమయంలోనే అతనిపై ఎవరో దాడులు చేస్తూ ఉంటారు. అదృష్టవశాత్తూ అతను తప్పించుకుంటూ ఉంటాడు. ఎవరు ఎందుకు చేస్తున్నారో అర్థం కాదు. ఇలా ఉండగా ఒకానొక పరిస్థితిలో భార్యని ఆశ్చర్యపరచడానికి ఇంట్లోకి దొంగలా దూరి ఇతన్ని దొంగగా భావించిన ఆమె చేతిలో గాయపడి ఆస్పత్రి పాలౌతాడు. అతను అక్కడ ఉన్న సమయంలోనే ఊరు శివార్లలో ఓ బాంబ్ బ్లాస్ట్ జరుగుతుంది. అక్కడకి ఎలా వచ్చిందో తెలీకపోయినా భరత్ కారు ఉంటుంది. ఇతన్ని అనుమానం మీద పోలీసులు అరెస్టు చేస్తారు. ఇక్కడ్నుంచి కథ – భరత్ అమాయకుడా? అమాయకంగా కనిపించే విలనా? పోలీసులు ఏం చేస్తున్నారు? అసలు ఏం జరుగుతుంది? అన్న ప్రశ్నలకి జవాబుగా సాగుతుంది కథ.
బయటి లంకెలు
వర్గం:2008 తెలుగు సినిమాలు
రావు సాహిబ్
రావు సాహిబ్ భారతదేశంలో బ్రిటిష్ పాలనలో విశ్వాసపాత్రమైన సేవ చేసినవారికి లేదా ప్రజా సంక్షేమం కోసం కృషి చేసినవారికీ ప్రభుత్వం ఇచ్చిన గౌరవ బిరుదు. ఈ బిరుదును హిందువులకు ఇచ్చేవారు. ఇతర మతస్థులకు ఇదే స్థాయి బిరుదులు వేరే పేర్లతో - ఖాన్ సాహిబ్ వంటివి - ఉండేవి. దీన్ని రాయ్ సాహిబ్ / రాయ్ సాహెబ్ / రావు సాహెబ్ అని కూడా పిలుస్తారు. సంక్షిప్తంగా RS అని అంటారు. 1911 నుండి ఈ బిరుదుతో పాటు పతకాన్ని కూడా ఇచ్చారు. రాయ్ అంటే "రాజు" అని, సాహెబ్ అంటే "నాయకుడు" అనీ అర్థం. కుడి|thumb| జార్జ్ VI పాలనలో ప్రదానం చేసిన [[బ్రిటిషు భారతదేశంలో బిరుదు పతకాలు|బిరుదు పతకం. ]] ఇది సాధారణంగా పౌరులకు ఇచ్చే ప్రారంభ స్థాయి బిరుదు. దీనికి పై స్థాయిలో రావు బహదూర్‌, ఆ తరువాత దివాన్ బహదూర్ బిరుదు లున్నాయి.
ఈ బిరుదు పేరుకు ఉన్న వివిధ రూపాల్లో రాయ్ సాహిబ్ ను ఉత్తర భారతదేశపు హిందువులకు ఇచ్చేవారు. మహారాష్టలో రావు సాహెబ్ అని, దక్షిణ భారతదేశపు హిందువులకైతే రావు సాహిబ్ అనీ ఇచ్చేవారు. అయితే, అవన్నీ ఒకే స్థాయికి చెందినవే. ఆయా ప్రాంతాల్లో ఉండే పలుకుబడికి అనుగుణంగా పేర్లు మారేవి.
బ్రిటిష్ రాజ్ సమయంలో జారీ చేసిన ఇతర బిరుదులతో పాటు
రావు సాహిబ్‌ను కూడా 1947 లో భారతదేశానికి స్వాతంత్ర్యం వచ్చిన తర్వాత నిర్మూలించారు.
మూలాలు
వర్గం:బ్రిటిషు భారతదేశంలో పురస్కారాలు
సివిల్ సర్వీసెస్ ఎగ్జామినేషన్
సివిల్ సర్వీసెస్ ఎగ్జామినేషన్, (సిఎస్‌ఇ) అనేది ఇండియన్ అడ్మినిస్ట్రేటివ్ సర్వీస్ (ఐఎఎస్), ఇండియన్ ఫారిన్ సర్వీస్ (ఐఎఫ్ఎస్), ఇండియన్ పోలీస్ సర్వీస్ (ఐపిఎస్), ఇండియన్ రెవెన్యూ సర్వీస్ (ఐఆర్ఎస్) సహా భారత ప్రభుత్వం పలు భారతీయ సివిల్ సర్వీసెస్ రిక్రూట్మెంట్ కోసం యూనియన్ పబ్లిక్ సర్వీస్ కమిషన్ చే భారతదేశంలో నిర్వహించబడే దేశవ్యాప్త పోటీ పరీక్ష. ఈ పరీక్షను భారతదేశంలో అత్యంత క్లిష్ట పరీక్షగా పరిగణిస్తారు.ఈ పరీక్షకు 9,00,000 కంటే ఎక్కువ మంది దరఖాస్తు చేసుకుంటారు. అర్హులు రేటు 0.1%-0.3%, ప్రపంచంలో అతి తక్కువ విజయవంత రేటు కలిగిన పరీక్షలలో ఇది ఒకటి. ఈ పరీక్షను రెండు దశల్లో నిర్వహిస్తారు -ఒకటి ప్రాథమిక పరీక్ష, రెండు ఆబ్జెక్టివ్ రకం పేపర్లను (సాధారణ అధ్యయనాలు, ఆప్టిట్యూడ్ టెస్ట్) కలిగి ఉంటుంది. మెయిన్ పరీక్ష వ్యక్తిత్వ పరీక్ష (ఇంటర్వూ) ననుసరించి సంప్రదాయ (వ్యాసం) రకం తొమ్మిది పేపర్లను కలిగి ఉంటుంది. ఈ పరీక్ష తుది ఫలితాలు వెల్లడించేందుకు ప్రాథమిక పరీక్ష నోటిఫికేషన్ నుండి మొత్తం ప్రక్రియ పూర్తవడానికి సుమారు ఒక సంవత్సరం పడుతుంది.
వెలుపలి లంకెలు
వర్గం:పరీక్షలు
లక్ష్మీ రావే మా ఇంటికి
లక్ష్మీ రావే మా ఇంటికి 2014, డిసెంబరు 5న విడుదలైన తెలుగు చలనచిత్రం. నంద్యాల ర‌వి దర్శకత్వం వహించిన ఈ చిత్రంలో నాగ శౌర్య, అవికా గోర్ జంటగా నటించగా, కె. ఎం. రాధాకృష్ణన్ సంగీతం అందించాడు.
కథా నేపథ్యం
లక్ష్మీ నిలయం సర్వేశ్ ఆనంద్ రావు (రావు రమేష్) కు ఇద్దరు కొడుకులు, ఒక కూతురు లక్ష్మీ (అవిక గోర్). అన్ని విషయాల్లోనూ చాలా స్ట్రిక్ట్ గా ఉండే సర్వేశ్ రావు తన కుటుంబ సభ్యులను కూడా ఎంతో పద్దతిగా పెంచుతాడు. చదువు పూర్తి చేసుకొని జాబు తెచ్చుకున్న లక్ష్మీకి పెళ్లికి ఒక సాఫ్ట్ వేర్ ఇంజనీర్ తో పెళ్ళి ఫిక్స్ అవుతుంది. బిటెక్ పూర్తిచేసి స్నేహితులతో జులాయిగా తిరిగే సాయి (నాగ శౌర్య) ఒకరోజు లక్ష్మీని చూసి ప్రేమలో పడతాడు. అప్పటికే లక్ష్మీకి నిశ్చితార్ధం అయిపోయిందని తెలుసుకున్న సాయి, లక్ష్మీని ఇంప్రెస్ చెయ్యడానికి ట్రై చేస్తుంటాడు. తన ప్రేమని సక్సెస్ చేసుకోవడానికి సాయి ఏం చేసాడు, లక్ష్మీ సాయిని ప్రేమించిందా, లక్ష్మీ – సాయి ఒకటయ్యారా అన్నది మిగతా కథ.
పాటలు
ఈ చిత్రానికి కె. ఎం. రాధాకృష్ణన్ సంగీతం అందించాడు.
ఇతర లంకెలు
వర్గం:2014 తెలుగు సినిమాలు వర్గం:తెలుగు ప్రేమకథ చిత్రాలు వర్గం:విజయ నరేష్ నటించిన చిత్రాలు
ఏరువాక పున్నమి
వర్షఋతువులో జ్యేష్ఠశుద్ధ పూర్ణిమను తెలుగు రైతులు ఏరువాక పున్నమిగా జరుపుకుంటారు. తొలకరి జల్లుల ఆగమనంతో రైతులు ఆనందోత్సాహాల మధ్య అరక దున్నటంతో పొలం పనులు మొదలుపెడతారు.
ఏరు అంటే దున్నడానికి సిద్ధం చేసిన నాగలి అని, ఏరువాక అంటే దున్నడానికి ప్రారంభమనీ అర్థం. అంటే వ్యవసాయం మొదలుపెట్టడం. సాంప్రదాయికంగా రైతులు ఏరువాక పున్నమిని పండుగలా జరుపుకుంటారు. ఆ రోజు ఎద్దులను కడిగి చక్కగా అలంకరిస్తారు. వాటికి పొంగలి పెడుతారు. అనంతరం రైతులందరూ సామూహికంగా ఎద్దులను తోలుకుని పొలాలకు వెళ్లి దుక్కి దున్నుతారు.
ఆరోజున ఆడపడుచులు పుట్టింటికి వస్తారు. ఈ పండుగనాడు చేసే మరో ముఖ్యమైన వేడుక ఎడ్ల పందేలు. ఎద్దులను బాగా అలంకరించి పరిగెత్తిస్తారు. వాటి వెనుక యువకులు పరుగులు తీస్తారు. అంతేకాకుండా ఎద్దులకు బండలు (బరువైన రాళ్ళూ) కట్టి పరుగులు తీయిస్తారు. దీన్ని బండలాగుడు పోటీ అంటారు.
ఏరువాక పౌర్ణమి రోజునే ఇళ్ళలో పనిచేసే జీతగాళ్ళ సంవత్సరం ముగిసి కొత్త సంవత్సరం మొదలవుతుంది.
సాహిత్యంలో ఏరువాక
ఏరువాక పున్నమిని “వప్పమంగల దివసం” గా రైతాంగం జరుపుకునే వారని జాతక కధల ద్వారా తెలుస్తోంది.
తెలుగు సినిమాల్లో కూడా ఏరువాక ప్రముఖంగా కనిపించింది. రోజులు మారాయి సినిమా కోసం ఏరువాక నేపథ్యంలో కొసరాజు రాఘవయ్య చౌదరి కింది పాట రాసాడు."“ఏరువాక సాగారో రన్నో చిన్ననా...""నీ కష్టమంతా తీరునురో రన్నో చిన్నన్నా...”"
మూలాలు
వర్గం:వ్యవసాయం వర్గం:పండుగలు
అన్మగల్ హయత్‌నగర్
అన్మగల్ హయత్‌నగర్‌  తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని గ్రామం.
ఇళా అరుణ్
ఇలా అరుణ్ భారతీయ నటి, టీవీ ప్రముఖురాలు, రాజస్థానీ జానపద, జానపద-పాప్ గాయని. ఆమె లమ్హే, జోధా అక్బర్, షాదీ కే సైడ్ ఎఫెక్ట్స్, బేగం జాన్ వంటి అనేక ప్రముఖ బాలీవుడ్ సినిమాలలో నటించింది.
అరుణ్ 1954 మార్చి 15న రాజస్థాన్‌లోని జోధ్‌పూర్‌లో జన్మించింది. ఆమె పీయూష్ పాండే, ప్రసూన్ పాండే ల సోదరి. ఆమె తల్లి భగవతి పాండే. ఇళా అరుణ్ కుమార్తె ఇషితా అరుణ్.
ప్లేబ్యాక్ గానం
ఇళా అరుణ్ హిందీలోను, తమిళం తెలుగు వంటి కొన్ని దక్షిణ భారతీయ భాషలలోనూ అనేక సినిమా పాటలు పాడింది. మాధురీ దీక్షిత్ నటించిన ఖల్నాయక్ చిత్రం కోసం అల్కా యాగ్నిక్‌తో కలిసి పాడిన "చోళీ కే పీచే" ఆమె పాడిన సినిమా పాటల్లో అత్యంత ప్రసిద్ధమైనది. దీనికి ఉత్తమ మహిళా నేపథ్య గాయనిగా ఫిల్మ్‌ఫేర్ అవార్డును గెలుచుకుంది. ఆమె ప్రసిద్ధి పాడినదే మరొక పాట కరణ్ అర్జున్ చిత్రంలోని "ఘుప్ చుప్" కూడా చెందింది. శ్రీదేవి నటించిన లమ్హే చిత్రంలో లతా మంగేష్కర్‌తో కలిసి పాడిన "మోర్నీ బాగా మా బోలే" పాటకు కూడా ఆమెకు బాగా పేరు వచ్చింది. AR రెహమాన్ స్వరపరిచిన మిస్టర్ రోమియో తమిళ చిత్రం కోసం ఆమె "ముత్తు ముత్తు మజై" పాట పాడింది. ఆమె చివరి చెప్పుకోదగ్గ పాట "రింగా రింగా". అంతర్జాతీయంగా ప్రశంసలు పొందిన చిత్రం స్లమ్‌డాగ్ మిలియనీర్ కోసం రెహమాన్ స్వరపరచిన పాట అది.
సింగిల్స్/ఆల్బమ్‌లు
ఆమె "వోట్ ఫర్ ఘాగ్రా" వంటి అనేక విజయవంతమైన పాటలు పాడింది. ఇండియన్ ప్రీమియర్ లీగ్‌లో రాజస్థాన్ రాయల్స్ జట్టు కోసం హల్లా బోల్ అనే ప్రచార పాటను కూడా పాడింది ఆమె అనేక ఆల్బమ్‌లు, సినిమాలలో రాజస్థానీ పాటలను పాడింది.
నటన
అరుణ్ మొట్టమొదట దూరదర్శన్‌లో తన్వి అజ్మీతో కలిసి వైద్యుల జీవితంపై ఒక హిందీ టీవీ సీరియల్ లైఫ్‌లైన్ (జీవన్రేఖ) లో నటించింది. 2008 నాటి హిట్ సినిమా జోధా అక్బర్‌లో అక్బరు ఆయా, రాజకీయ సలహాదారూ అయిన మహామ్ అంగాగా ఆమె అద్భుతమైన నటనను ప్రదర్శించింది. చైనా గేట్, చింగారి, వెల్ డన్ అబ్బా, వెల్ కమ్ టు సజ్జన్ పూర్, వెస్ట్ ఈజ్ వెస్ట్, ఘటక్ వంటి చిత్రాలలో సహాయక పాత్రల్లో కూడా నటించింది. షాదీ కే సైడ్ ఎఫెక్ట్స్, బేగం జాన్‌లో ఆమె గవర్నస్‌గా, వేశ్యాగృహ సభ్యురాలిగా నటించింది. 31 జూలై 2020న విడుదలైన నెట్‌ఫ్లిక్స్ చలనచిత్రం "రాత్ అకేలీ హై"లో, ఆమె హీరో నవాజుద్దీన్ సిద్ధిఖీ కి తల్లి పాత్రను పోషించింది. ఆ పాత్ర కోసం, స్థానిక మాండలికంలో డైలాగులను సరిగ్గా పలికింది.
భారతీయ టెలివిజన్ పరిశ్రమ ఎదుగుతున్న తొలి సంవత్సరాల్లో ఇళా అందులో ఒక భాగంగా ఉంది. 1980 లలో భారత్ ఏక్ ఖోజ్, ''యాత్రలో నటించింది. భారత రాజ్యాంగాన్ని రూపొందించడంపై ఆధారపడిన టీవీ మినీ-సిరీస్ అయిన సంవిధాన్‌లో,'' రాజ్యాంగ సభ సలహా కమిటీలో భాగమైన స్వాతంత్య్ర ఉద్యమకారిణి హంసా మెహతా పాత్రను కూడా ఆమె పోషించింది.
మూలాలు
వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:తమిళ సినిమా నేపథ్యగాయకులు వర్గం:హిందీ సినిమా నేపథ్యగాయకులు వర్గం:జీవిస్తున్న ప్రజలు వర్గం:1954 జననాలు
జాఫర్‌గఢ్ మండలం (జనగామ జిల్లా)
జాఫర్‌గఢ్‌ మండలం, తెలంగాణ రాష్ట్రం, జనగామ జిల్లాలోని మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం స్టేషన్ ఘన్‌పూర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది వరంగల్ డివిజనులో ఉండేది.ఈ మండలం పరిధిలో 16 గ్రామాలు కలవు. ఈ మండలం స్టేషన్‌ ఘన్‌పూర్‌ రెవెన్యూ డివిజన్ పరిధిలోకి వస్తుంది. మండల కేంద్రం జాఫర్‌గఢ్‌.
గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం 2011 భారత జనగణన గణాంకాల ప్రకారం మొత్తం మండల జనాభా 45,899 - పురుషులు 22,777 - స్త్రీలు 23,122.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 162 చ.కి.మీ. కాగా, జనాభా 39,172. జనాభాలో పురుషులు 19,409 కాగా, స్త్రీల సంఖ్య 19,763. మండలంలో 10,080 గృహాలున్నాయి.
శివ స్మారక్
శివ స్మారక్ (Shiv Smarak, శివాజీ మెమోరియల్ - Shivaji Memorial) అనేది పశ్చిమ భారతదేశాన మరాఠా సామ్రాజ్యాన్ని నెలకొల్పిన ఛత్రపతి శివాజీ యొక్క ప్రతిపాదిత నిర్మాణ స్మారక చిహ్నం. దీనిని మహారాష్ట్ర రాష్ట్ర రాజధాని ముంబై వద్ద అరేబియా సముద్రములో నిర్మించనున్నారు. ఈ స్మారకస్తూపం నిర్మాణానికి ప్రధాని నరేంద్ర మోడీ శంకుస్థాపన చేశారు. ప్రత్యేకంగా నిర్మించే 15 హెక్టర్ల దీవిలో శివాజీ భారీ విగ్రహంతో పాటు, మ్యూజియమును నిర్మించనున్నారు, ఇందుకు 3,600 కోట్ల రూపాయలు ఖర్చు కాగలదని అంచనా వేశారు. ముంబైలోని రాజ్ భ‌వ‌న్‌కు సుమారు 1.5 కిలోమీట‌ర్ల దూరంలో అరేబియా స‌ముద్రంలో భారీ రాయి ఉన్న ప్రాంతంలో ఈ స్మార‌కాన్ని ఏర్పాటు చేయ‌నున్నారు. ఈ విగ్రహన్ని 192 మీటర్ల (630 అడుగులు) ఎత్తుతో, పీఠముతో సహా 270 మీటర్ల ఎత్తుతో నిర్మించనున్నారు.
అయ్యలరాజు నారాయణామాత్యుడు
అయ్యలరాజు నారాయణామాత్యుడు తెలుగు కవి.
జీవిత విశేషాలు
అతను కౌండిన్యస గోత్రానికి చెందిన సూరనార్యుడు, కొండమాంబ దంపతులకు జన్మించాడు.
అతను హంసవింశతి అను పేరున ఇరువది కథలు గల ఐదు అశ్వాసముల  పద్యకావ్యమును  రచించెను. హంసవింశతి గ్రంథము యందు రెట్ట మతమును రచించిన కవుల గూర్చి పద్యములలొ పేర్కొన్నాడు. 1969 వ సంవత్సరంలో గల కవులను ఈ గ్రంథంలో నుదహరించినందున అతని కాలం ఆ కవుల తరువాత ఉండునని తెలియుచున్నది. చారిత్రిక ఆధారాల ప్రకారం ఈ కవి కాలము సుమారు 1700 వ సంవత్సర ప్రాంతం అయి ఉండవచ్చును. అతని పద్యములలో తెలియజేసిన యయ్యలరాజ వంశమునకు చెందిన కవులలో పర్వతరాజును గొండయ్య, దిమ్మయ్య లను చేసిన గ్రంథములేవీ తెలియరాలేదు.
ఇతని కవిత్వములో లక్షణ విరుద్ధములయిన ప్రయోగములు అనేకం కలవు కానీ మొత్తము మీద గవిత్వము ప్రౌఢమయి రసవంత మయినదిగా నున్నది. ఈపుస్తకమునం దన్యదేశ్యము లనేకములు వాడబడియున్నవి. ఈత డాయా జాతులవారిని వర్ణించవలసివచ్చినప్పుడు మిక్కిలి కష్టపడి వారి వారి కుచితములయిన యుపకరణాదుల నామములన్నిటిని సంగ్రహించి వివరించియున్నాడు.
మూలాలు
వర్గం:తెలుగు కవులు
కేవీఆర్
thumb కెవిఆర్ గా ప్రసిద్ధులయిన ఆయన పూర్తిపేరు కె.వి.రమణారెడ్డి. కేవీఆర్. జననం 1927 మార్చినెల 23. కేవీఆర్ కవి, నాటకరచయిత, విమర్శకుడు, మహాపండితుడు, మార్క్సిస్టు మేథావి. మొదట అభ్యదయ కవితోద్యమానికి, తర్వాత విప్లవ సాహిత్యోద్యమానికి నాయకత్వం  వహించాడు. వృత్తిచేత రాజకీయ పాఠాలు బోధించినా  ప్రవృత్తిచేత సుకుమార మనస్కుడు, కవి.
కేవీఆర్ జన్మస్థలం నెల్లూరు జిల్లా  రేబాల. ఆయన చదువు ఇంటర్మీడియట్  నెల్లూరు లోనూ, బి.ఎ  ఆనర్సు  విశాఖపట్నంలో సాగింది.
ఒంగోలు శర్మకాలేజీలో కొంతకాలం పనిచేసినతర్వాత కావలి జవహరు భారతి కాలేజీలో మొదట చరిత్ర అధ్యాపకుడుగా చేరి, తర్వాత రాజకీయశాస్త్ర అధ్యాపకుడుగా కొనసాగాడు. అయన గొప్ప చదువరి. నెల్లూరు వర్ధమాన సమాజం నుంచి తరచు పుస్తకాలు తీసుకొని వెళ్లి చదివేవాడు. ఆ విధంగా తెలుగు మహాభారతం వంటి గ్రంథాలు సమగ్రంగా చదివాడు. ఆయనకు కర్ణాటక సంగీతమంటే చాలా ఇష్టం. నెల్లూరులో ఏటా జరిగే త్యాగరాజ ఉత్సవాలకు, వేణుగోపాలస్వామి ఆలయంవారు ఏర్పాటు చేసిన కచేరీలకు పనికట్టుకొని కావలినుంచి వచ్చేవాడు. నెల్లూరులో నేలనూతల శ్రీకృష్ణమూర్తి, బండి గోపాలరెడ్డి, పెన్నేపల్లి గోపాలకృష్ణ వంటి వారు అయన సాహిత్య మిత్రులు. నెల్లూరు వర్ధమాన సమాజం ఏటా ఏర్పాటు చేసే కవిత్రయ జయంతుల్లో గొప్ప విద్వాంసుల ఉపన్యాసాలు వినడానికి కావలినుంచి వచ్చేవాడు. నెల్లూరు జమీన్ రైతు పత్రికలో స్థానిక చరిత్రమీద కొన్ని వ్యాసాలు రాసాడు. మంచి సినిమాలు అరుదుగా మిత్రులతో కలిసి చూసేవాడు. రాళ్లపల్లి అనంతకృష్ణశర్మ మాట్లాడవలసిన సభలో ఆయన రైలు ఆలస్యమైతే, సభ నిర్వాహకులు కేవీఆర్ చేత ఆరోజు మాట్లాడించారు.
కేవీర్ నిబద్ధతతో పాఠాలు చెబుతూనే వామపక్ష రాజకీయాలలో, అభ్యదయ కవిసంఘంలో పనిచేశాడు. 50 సంవత్సరాలు అవిరళంగా సాహిత్యకృషిచేసిన సాహితీ కృషీవలుడు. కెవిఆర్ కు 1949లో శారదాంబతో వివివాహం. 1985లో జవహర్ భారతిలో పదవీవిరమణ.
కేవీఆర్ 1948లో అభ్యదయ రచయితల సఘంలో చేరాడు. ఆ సమయంలో కమ్యూనిస్ట్ పార్టీమీద నిషేధమున్నా, కేవీఆర్ తన సాహిత్య కార్యక్రమాలను నిర్భయంగా సాగించాడు.1955లో కమ్యూనిస్ట్ పార్టీ ఓటమితో అరసం నీరసించిన సందర్భంలో శ్రీ శ్రీ, కొడవటిగంటిలతో కలిసి బెజవాడలో అభ్యదయ రచయితల సభలు నిర్వహించడంలో కీలక బాధ్యతలు  నిర్వహించాడు. విశాలాంధ్ర దినపత్రికలో చాలాకాలం "అక్షర తూణీరం" పేరుతొ వారం వారం వ్యాసాలు రాశాడు.1996లో ఈ వ్యాసాలు సంకలనంగా అచ్చయినాయి. 1995లో కేవీఆర్ "సాహిత్యలేఖలు" వెలువడింది. ఇంకా "జగన్నాథ రథచక్రాలు", "మార్క్సిస్ట్ కళ  సాహిత్య సిద్ధాంతాలు", "కవిలోకం", "నన్నెక్కనివ్వండి బోను", "అరసం కాయకల్పచికిత్స", "విమర్శలు-ఆత్మవిమర్శ", ఫ్లేమ్  అఫ్ ది ఫారెస్ట్"  (Flame of the Forest)కు అనువాదం  తదితర గ్రంథాలు వెలువరించాడు.  కమ్యూనిస్ట్  భావజాల తీవ్రత క్షీణించిన ఆ రోజుల్లో కూడా తాను కమ్యూనిస్ట్ తాత్వికతకు కట్టుబడి రచనలు చేశాడు.1955 ప్రాంతంలో సూరంపూడి రైతాంగంపైన పోలీసు కాల్పులు జరిగిన సంఘటనను పురస్కరించుకొని, ఆ సంఘటనల ఆధారంగా "అన్నపూర్ణ" నాటకం రాశాడు. మిత్రుడు వేణుతో కలిసి వేశ్యాసమస్యమీద 'రాజీవం' నాటకం రచించాడు. ఈ రెండు నాటకాలు అనేక పరిషత్తుల్లో  ప్రదర్శిపబడడమే కాక, పురస్కారాలు  కూడా అందుకొన్నాయి. కేవీఆర్ తొలి కవితా సంపుటాలు 'అడవి', "భువనఘోష', "అంగారవల్లరి". కేవీఆర్ శైలీకాఠిన్యం వల్ల ఆయన కవిత్వం కొంచెం కఠినంగా ఉండేదని అనేవారు. కేవీఆర్ గొప్ప పుస్తక ప్రేమికుడు, వీలయినపుడల్లా నెల్లూరు వర్ధమాన సమాజ గ్రంథాలయం నిర్వహించే అనేక సాహిత్యం సభలకు కావలినుంచి హాజరయ్యాడు.
1974లో కేవీఆర్ సికింద్రాబాదు కుట్రకేసులో అరెస్టు అయి జైల్లో ఉన్నపుడు "మూణ్ణెల్ల ముచ్చట"  రాశాడు. ఆయన కలంనుంచి "ఎర్ర పిడికిలి", "మావోడు సూరీడు" కవితా సంకలనాలు వెలువడ్డాయి. 1995లో అయన "ఆధునిక సాహిత్య చరిత్ర " రచించాడు. 1997లో "ప్రాచీన భారతీయ సాహిత్యంలో సామాజిక ప్రతిబింబం", గేయకవులు" అనే పుస్తకాలు వెలువడ్డాయి. 1975 జూన్ 25న ప్రకటించిన అత్యవసర పరిస్థితి కారణంగా ప్రభుత్వం ఆయనను నిర్బంధించి 21 నెలలు జైలులో ఉంచింది. జైలులో ఉన్నపుడే "జైలుకోకిల", "డిటెన్యూ డైరీ" రాశాడు. డిటెన్యూ డైరీ నెల్లూరులో అచ్చయింది. ఒంగోలులో ఒక లాయరు కేవీఆర్ పైనా, జైలు డైరీ ముద్రాపకుడు పెన్నేపల్లి గోపాలకృష్ణ పైన మాననష్టం దావావేస్తే, ఇద్దరూ మూడేళ్లపాటు ఒంగోలు కోర్టుకు తరచూ హాజరు కావాల్సివచ్చింది. చివరకు కేసు కొట్టేయబడ్డా చాలా మానసిక వ్యధకు గురికావాల్సి వచ్చింది. కేవీఆర్  1977లో ఒకసారి అరెస్ట్ అయి కొన్ని నెలలు  జైలులో ఉన్నాడు. ఆ  జైలు జీవితాన్ని "జైలు డైరీ"గా ప్రచురించాడు. జైలులో రాసిన కవితలు "జైలు కోకిల" సంకలనంగా వచ్చింది.
కేవీర్ దువ్వూరు రామిరెడ్డి జీవిత సాహిత్యాలను పరిశోధించి 2961లో 'కవికోకిల' పేరుతొ  రామిరెడ్డి జీవిత సాహిత్యాలపైన ప్రామాణిక గ్రంథం వెలువరించాడు. గురజాడ వెంకట అప్పారావు రచనలను, దినచర్యలు, లేఖలు, నోట్స్ ఇతర రికార్డ్ పరిశోధించి జాతీయ పునరుజ్జీవనంలో గురజాడ స్థానాన్ని స్థిరపరుస్తూ గొప్ప పరిశోధన గ్రంథం "మహోదయం" రచించాడు. ఈ గ్రంథం 1969లో ప్రచురించబడింది. శరత్ చంద్ర జీవిత సాహిత్యాలను పరిచయం చేస్తూ ఒక పుస్టకం రచించాడు.
కేవీఆర్ కు శ్రీ శ్రీ కవిత్వమంటే ప్రాణం. చిల్లాబల్లగా ఎక్కడెక్కడో పత్రికల పుటల్లో అనామకంగా ఉన్న శ్రీ శ్రీ రచనలను సేకరించి విపులమైన పీఠికలు రాసి, తన సంపాదకత్వంలో, 1970లో ఆరు సంపుటాలుగా  వెలువరించాడు. విశాఖపట్నంలో జరిగిన శ్రీ శ్రీ షష్టిపూర్తి సభలో శ్రీ శ్రీ సమగ్ర రచనల సంపుటాలను ఆవిష్కరించారు. రవీంద్రుడు, శరత్, కవికోకిల రామిరెడ్డి, గురజాడ, శ్రీ శ్రీ ఇట్లా గొప్ప గొప్ప రచయితలమీద చాలా రాశాడు. ఆ సభలోనే యువకవులు నక్సల్ బరి ఉద్యమ నేపథ్యంలో "శ్రీ శ్రీ మీరు ఎటువైపు" అని ప్రశ్నించారు. కెవిఆర్, కొందరు యువకవులు శ్రీ శ్రీ వెంట వుండి 1973లో విప్లవ రచయితల సంఘం(విరసం) స్థాపించారు.
నక్సల్బరీ, శ్రీకాకుళ పోరాటాల నేపథ్యంలో 1970లో హైద్రాబాదులో ఏర్పడ్డ విప్లవ రచయితల సంఘానికి వ్యవస్థాపక కార్యదర్శి అయ్యాడు. 1983 అక్టోబరులో ఢిల్లీలో ఏర్పడిన అఖిల భారత విప్లవ సాంస్కృతిక సమితికి కూడా కేవీఆర్ వ్యవస్థాపక కార్యదర్శిగా దశాబ్దంపాటు పనిచేశాడు. 1973లో పౌరహక్కుల సంఘం ఏర్పడడంలో కూడా కేవీఆర్ కృషి ఉంది. కేవీఆర్ 1974లో ఏర్పడిన భారత చైనా మిత్రమండలికి ప్రధాన కార్యదర్శిగా పనిచేశాడు.
కె.వి.ఆర్.విరసం పత్రికలు 'అరుణతార', 'ఎరుపు'లకు, భారత చైనా మిత్రమండలి పత్రిక 'మైత్రి'కి  సంపాదక బాధ్యతలు నిర్వహించాడు. విరసం ఏర్పడిన వెంటనే కేవీఆర్ సంపాదకత్వంలో వెలువడిన ఝంఝ' కవితా సంకలనాన్ని  ప్రభుత్వం నిషేధించింది. అఖిలభారత విప్లవ సాంస్కృతిక సమితి పత్రిక "Spring Thunder" కి కూడా కేవీఆర్ సంపాదకుడు.కేవీఆర్ విరసానికి పెద్ద దిక్కు అయి, యువకవులను ప్రోత్సహిస్తూ ఆ సంఘాన్ని నిర్వహించాడు. 1987 లో మద్రాసులో జరిగిన "కులం-వర్గం" సెమినార్ లో తాను చేసిన కీనోట్ పత్రం సమర్పిస్తూ, తన పేరులో కులాన్ని సూచించే 'రెడ్డి' పదాన్ని తొలగించుకొని తన పేరును కేవీఆర్ గా ప్రకటించుకొన్నాడు. కేవీఆర్ యాభయ్యేళ్ళ రచనా జీవితంలో ముప్ఫయ్ ఏళ్ళు విప్లవ రచనా సాహిత్యంలో నాయకత్వ స్థానంలో ఉన్నాడు.
కేవీఆర్ మరణం తర్వాత ఆయన సమగ్ర రచనల సంపుటాలు వెలువడ్డాయి.
ఆధారాలు : 1. కేవీఆర్ రచనలు.
2. కేవీఆర్ మరణవార్తను ప్రచురించిన జమీన్ రైతు 16.1.1998 సంచిక
3.విరసం ప్రచురించిన కేవీఆర్ సమగ్ర రచనల సంపుటాలు.
4.మహోదయం ముఖపత్రం
5.కేవీఆర్ శారదాంబ సంస్మరణ కమిటీ ప్రచురించిన వ్యాసం(కరపత్రం)
6.శ్రీ శ్రీ, కేవీఆఆర్ ఉన్న పోటో: డాక్టర్ కాళిదాసు పురుషోత్తం 7, ప్రొఫెసర్ వకుళాభరణం, డాక్టర్ లలిత రచన కెవిఆర్ స్మృతులు
విశ్వనాథన్ - రామమూర్తి
విశ్వనాథన్ - రామమూర్తి దక్షిణ భారతీయ సినిమా సంగీత దర్శక ద్వయం. ఎం.ఎస్.విశ్వనాథన్, టి.కె.రామమూర్తి జంటగా "విశ్వనాథన్ - రామమూర్తి" పేరుతో 1952 నుండి 1965 మధ్యకాలంలో 100కు పైగా తెలుగు, తమిళ, మలయాళ, కన్నడ సినిమాలకు సంగీత దర్శకులుగా పనిచేశారు.
ఎం.ఎస్.విశ్వనాథన్
1928లో కేరళలో జన్మించిన విశ్వనాథన్ సినిమాలలో నటించాలనే, పాటలు పాడాలనే కోరికతో మద్రాసు చేరుకున్నాడు. మొదట కొన్ని చిన్నచిన్న వేషాలు వేసి, సంగీత దర్శకుడు ఎం.ఎస్.సుబ్బయ్యనాయుడు వద్ద హార్మోనిస్టుగా చేరాడు. అక్కడ ఇతనికి టి.కె.రామమూర్తితో పరిచయం ఏర్పడింది. ఇద్దరూ సి.ఆర్.సుబ్బురామన్ వద్ద సహాయకులుగా చేరారు. ఇతడు సుబ్బురామన్ వద్ద హార్మొనీ వాయించేవాడు.హార్మొనీతో పాటు ఇతడు పియానో కూడా వాయించేవాడు.
జంటగా సంగీత ప్రస్థానం
సి.ఆర్.సుబ్బురామన్ ట్రూపులో విశ్వనాథన్ హార్మోనియం, రామమూర్తి వయోలిన్ సహకారాన్ని అందించేవారు. వీరిద్దరూ సుబ్బురామన్‌ను తమ గురువుగా భావించేవారు. సుబ్బురామన్ 1952లో హఠాత్తుగా మరణించినప్పుడు అతడు సంగీత దర్శకత్వాన్ని పూర్తి చేయకుండా మిగిలి పోయిన సినిమాలు చాలా ఉన్నాయి. వాటిని వీరిద్దరూ చిత్తశుద్ధితో స్వరపరిచి సకాలంలో పూర్తి చేయగలిగారు. ఈ సందర్భంగా విశ్వనాథన్ హిందీ సినిమా సంగీత జంట శంకర్ - జైకిషన్ లాగా తాము కూడా జంటగా పనిచేద్దామని రామమూర్తికి ప్రతిపాదించాడు. మొదట రామమూర్తి అయిష్టత ప్రదర్శించినా తరువాత అంగీకరించాడు.
1952 నుండి 1965 మధ్యలో వీరిద్దరూ కలిసి సుమారు 100 సినిమాలకు పైగా స్వరకల్పన చేశారు. వీరి సంగీత దర్శకత్వంలో పి.సుశీల, పి.బి.శ్రీనివాస్, శీర్కాళి గోవిందరాజన్, ఎల్.ఆర్.ఈశ్వరి, ఘంటసాల, ఎం.ఎల్.వసంతకుమారి, రావు బాలసరస్వతీదేవి, పి.లీల, జిక్కి, కె.జమునారాణి, ఎ.పి.కోమల, కె.రాణి వంటి గాయకులు పాడారు. గాయక నటులు చిత్తూరు నాగయ్య, పి.భానుమతి, ఎస్.వరలక్ష్మి వంటి వారు కూడా ఈ జంట సంగీతదర్శకత్వంలో పాటలను పాడారు.
వీరు బి.ఆర్.పంతులు, బి.ఎస్.రంగా, కృష్ణన్ - పంజు, ఎ. భీమ్‌సింగ్, ఎ.సి.త్రిలోకచందర్, సి.వి.శ్రీధర్ వంటి దర్శకుల సినిమాలకు సంగీతాన్ని అందించారు.
1965లో ఈ జంట విడిపోయి వేరు వేరుగా సినిమాలకు సంగీతాన్ని అందించారు. తిరిగి 1995లో కలిసి ఒక తమిళ సినిమాకు సంగీతం అందించారు. వీరిద్దరూ కలిసి పనిచేసిన చిట్టచివరి సినిమా అది.
పురస్కారాలు
1963లో ఈ జంటకు శివాజీ గణేశన్ చేతుల మీదుగా "మెల్లిసై మన్నార్గళ్" (సంగీత చక్రవర్తులు) అనే బిరుదును మద్రాస్ ట్రిప్లికేన్ కల్చరల్ అకాడమీ అందజేసింది. 2006లో సత్యభామ యూనివర్సిటీ ఈ జంటకు గౌరవ డాక్టరేట్‌ను ప్రదానం చేసింది. 2012లో అప్పటి తమిళనాడు ముఖ్యమంత్రి జయలలిత ఈ జంటకు "తిరై ఇసై చక్రవర్తి" అనే బిరుదును ప్రదానం చేసింది.
బయటి లింకులు
వర్గం:సంగీత దర్శకులు
కామిని రాయ్
ప్రారంభ జీవితం
ఆమె సోదరుడు నిసిత్ చంద్ర సేన్ కలకత్తా హైకోర్టులో ప్రఖ్యాత న్యాయవాది, తరువాత కలకత్తా మేయర్ కాగా, ఆమె సోదరి జమిని అప్పటి నేపాల్ రాయల్ కుటుంబానికి చెందిన ఇంటి వైద్యురాలు. 1894 లో ఆమె కేదార్‌నాథ్ రాయ్‌ను వివాహం చేసుకుంది. ఆమె అబాలా బోస్ అనే బెతున్ స్కూల్ తోటి విద్యార్థి నుండి స్త్రీవాదం కోసం సంకేతాలను తీసుకుంది. కలకత్తాలోని బాలికల పాఠశాలతో మాట్లాడుతూ, భారతి రే వలె తరువాత దీనిని మార్పులు చేసినట్లుగా, "మహిళల విద్య యొక్క లక్ష్యం వారి సర్వ అభివృద్ధికి, వారి సామర్థ్యాన్ని నెరవేర్చడానికి దోహదపడటం" అని అన్నది.
ఆమె రాసిన ది ఫ్రూట్ ఆఫ్ ది నాలెడ్జ్ అనే బెంగాలీ వ్యాసంలో,
గౌరవాలు, పురస్కారాలు
రాయ్ ఇతర రచయితలు, కవులను ప్రోత్సహించడానికి తన మార్గం నుండి బయటపడింది. 1923 లో, ఆమె బారిసాల్‌ను సందర్శించి, అప్పటి సుఫీయా కమల్ అనే యువతిని రచయితగా కొనసాగించమని ప్రోత్సహించింది. ఆమె 1930 లో బెంగాలీ సాహిత్య సదస్సు అధ్యక్షురాలిగా, 1932-33లో బంగియా సాహిత్య పరిషత్ ఉపాధ్యక్షురాలిగా ఉంది.
ఆమె కవి రవీంద్రనాథ్ ఠాగూర్ సంస్కృత సాహిత్యానికి ప్రభావితమైంది. కలకత్తా విశ్వవిద్యాలయం జగటారిని బంగారు పతకంతో సత్కరించింది.
12 అక్టోబరు 2019 న, గూగుల్ కామిని రాయ్ స్మారకార్థం డూడుల్ ను ఆమె 155వ జయంతి నాడు. "ఒక స్త్రీని ఇంటికి ఎందుకు పరిమితం చేయాలి, సమాజంలో ఆమెకు సరైన స్థానాన్ని ఎందుకు నిరాకరించాలి?" అనే ఉల్లేఖనతో ప్రచురించింది.
ఫర్హాన్ అక్తర్
ఫర్హాన్ అక్తర్ భారతదేశానికి చెందిన నటుడు, రచయిత, గాయకుడు, దర్శకుడు, టీవీ వ్యాఖ్యాత మరియు సినీ నిర్మాత. ఆయన 2001లో ఎక్సెల్ ఎంటర్‌టైన్‌మెంట్ ద్వారా 'దిల్ చాహ్తా హై' సినిమాను నిర్మించి దర్శకా, నిర్మాతగా సినీరంగంలోకి అడుగుపెట్టి, 2008లో 'రాక్ ఆన్' సినిమా ద్వారా హీరోగా అరంగ్రేటం చేశాడు.
మూలాలు
వర్గం:1974 జననాలు
లలిత కుమారి (నటి)
లలిత కుమారి (జననం 18 మే 1967) దక్షిణ భారత చలనచిత్ర నటి. ఆమె తమిళ నటుడు సి.ఎల్. ఆనందన్ కుమార్తె, నటి డిస్కో శాంతి చెల్లెలు.
వ్యక్తిగత జీవితం
లలిత కుమారి 1994లో నటుడు ప్రకాష్ రాజ్‌ ను వివాహం చేసుకున్నారు. వీరికి కుమార్తెలు పూజ, మాగ్నా మరియు ఒక కుమారుడు సిద్ధూ ఉన్నారు. సిద్ధూ 2004లో మరణించాడు. ఆ తర్వాత 2009లో ప్రకాష్ రాజ్‌తో విడాకులు తీసుకుంది.
కెరీర్
గౌండమణి, సెంథిల్.. ఇతర సీనియర్ నటులతో పాటు లలిత కుమారి చాలా సినిమాల్లో నటించారు. ఆమె మనదిల్ ఉరుధి వేండుమ్, పుదు పుదు అర్థాంగళ్, పూలన్ విసరనై, సిగరం వంటి చిత్రాలలో ప్రధాన పాత్రలు పోషించింది. లలిత కుమారి దాదాపు 30 చిత్రాలలో నటించి తమిళ చిత్ర పరిశ్రమలో తనదైన ముద్ర వేశారు. ఆమె వివాహం నటుడు ప్రకాష్ రాజ్‌తో అయిన తర్వాత 1995లో చిత్ర పరిశ్రమకు దూరమైంది. మురియాడి సినిమాతో కోలీవుడ్‌కి రీ ఎంట్రీ ఇచ్చింది. సత్యరాజ్ భార్యగా నటించింది. అయితే అనివార్య కారణాల వల్ల సినిమా వాయిదా పడుతూ వచ్చింది.
మూలాలు
వర్గం:తమిళ సినిమా నటీమణులు వర్గం:1967 జననాలు వర్గం:జీవిస్తున్న ప్రజలు
అమ్మమ్మగారిల్లు
అమ్మమ్మగారిల్లు 2018లో సుందర్ సూర్య దర్శకత్వంలో వచ్చిన కుటుంబ కథా చిత్రం. ఇందులో నాగశౌర్య, షామిలి ముఖ్యపాత్రల్లో నటించారు.
మూలాలు
వర్గం:సుధ నటించిన సినిమాలు
రాజ భూషణ్
చరిత్ర
రాజ భూషణ్ అవార్డులను భారతదేశంలోని హిందూ సంస్థానాల పాలకులు తమ రాజ్యంలోని విశిష్ట పౌరులకు ప్రదానం చేసేవారు. ఈ పురస్కారంతో పాటు ఒక వెండి నాణెంతో కూడిన పతకాన్ని ఇచ్చేవారు. రాజ్ రత్న & రాజ్ భూషణ్ పురస్కారాలు 1949 సంవత్సరం చివరినాటికి ఆపేసారు. సంస్థానాల విలీనం పూర్తై భారత గణతంత్రం ఏర్పాటుతో ఇవి ముగిశాయి. అయితే, ఈ పురస్కారాల వారసత్వం, స్ఫూర్తి, సారాంశం స్వతంత్ర భారతదేశంలో కూడా కొనసాగిస్తూ, స్వతంత్ర భారత ప్రభుత్వం భారతరత్న, పద్మవిభూషణ్, పద్మభూషణ్, పద్మశ్రీ వంటి ప్రతిష్టాత్మక పురస్కారాలను అందిస్తోంది.
మూలాలు
వర్గం:బ్రిటిషు భారతదేశంలో పురస్కారాలు
చంద్రికా రవి
చంద్రిక రవి (జననం 1989 ఏప్రిల్ 5) భారతీయ సంతతికి చెందిన ఆస్ట్రేలియన్ నటి, నర్తకి, మోడల్. ఆస్ట్రేలియా లో పుట్టి పెరిగిన ఆమె మోడలింగ్ కెరీర్ కోసం లాస్ ఏంజిల్స్‌ కు వెళ్ళింది. దీనికి ముందు ఆమె 2018లో భారతీయ చలనచిత్రం ఇరుట్టు అరైయిల్ మురట్టు కుత్తు(Iruttu Araiyil Murattu Kuththu)లో నటించి ప్రసిద్ధి చెందింది. ఇదే చిత్రం తెలుగులో చీకటి గదిలో చితక్కొట్టుడు గా రీమేక్ చేయబడింది. 2023లో వచ్చిన వీర సింహా రెడ్డి చిత్రంలో మా బావ మనోభావాలు దెబ్బతిన్నాయి.. స్పెషల్ సాంగ్ చేసింది.
మూలాలు
వర్గం:1989 జననాలు వర్గం:సినిమా నటీమణులు వర్గం:తెలుగు సినిమా నటులు వర్గం:తమిళ సినిమా నటులు
ఉమాభారతి
మూలాలు
వర్గం:1959 జననాలు వర్గం:మధ్య ప్రదేశ్ ముఖ్యమంత్రులు వర్గం:జీవిస్తున్న ప్రజలు వర్గం:16వ లోక్‌సభ సభ్యులు వర్గం:విశ్వ హిందూ పరిషత్ సభ్యులు
మహబూబ్ నగర్ జిల్లా కలెక్టర్లు
మహబూబ్ నగర్ జిల్లాలో పనిచేసిన కలెక్టర్ల పేర్లు దిగువ ఇవ్వబడింది.
వర్గం:మహబూబ్ నగర్ జిల్లా
భారతి రే
భారతీ రే (జననం: 26 జూలై 1934) భారతీయ రాజకీయ నాయకురాలు. ఆమె భారత పార్లమెంటు లో రాజ్యసభకు పశ్చిమ బెంగాల్ నుండి ఎంపిక కాబడినది. ఆమె కమ్యూనిస్టు పార్టీ ఆఫ్ ఇండియా (మార్కిస్టు) పార్టీలో సభ్యురాలు.
మూలాలు
వర్గం:రాజ్యసభ మాజీ సభ్యులు వర్గం:పశ్చిమ బెంగాల్ వ్యక్తులు
బాఘ్ హయత్‌నగర్
బాఘ్ హయాత్‌నగర్‌ తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని గ్రామం.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.
నసీమ్ షా (క్రికెటర్)
నసీమ్ అబ్బాస్ షా (పాష్టో: نسیم عباس شاه; జననం 2003 ఫిబ్రవరి 15) ఒక పాకిస్తానీ క్రికెటర్. 16 సంవత్సరాల వయస్సులో ఆయన అక్టోబరు 2019లో ఆస్ట్రేలియా తో టెస్ట్ సిరీస్ కోసం పాకిస్తాన్ క్రికెట్ జట్టుకు ఎంపికయ్యాడు.
నవంబరు 2019లో ఆస్ట్రేలియాపై పాకిస్తాన్ తరపున అంతర్జాతీయ టెస్ట్ క్రికెట్‌లో అరంగేట్రం చేసిన ఆయన తొమ్మిదో అతి పిన్న వయస్కుడైన ఆటగాడిగా నిలిచాడు. డిసెంబరు 2019లో శ్రీలంక తో జరిగిన రెండవ టెస్ట్ మ్యాచ్‌లో ఆయన ఒక టెస్ట్ మ్యాచ్‌లో ఐదు వికెట్లు తీసిన రెండవ అతి పిన్న వయస్కుడైన బౌలర్ అయ్యాడు. అంతేకాకుండా అతి పిన్న వయస్కుడైన పేస్ బౌలర్ కూడా. ఫిబ్రవరి 2020లో బంగ్లాదేశ్‌ తో జరిగిన మొదటి టెస్టులో, టెస్ట్ మ్యాచ్‌లో హ్యాట్రిక్ సాధించిన అతి పిన్న వయస్కుడైన బౌలర్‌గా నిలిచాడు.
2022 సెప్టెంబరు 7న నసీమ్ షా ఆఫ్ఘనిస్తాన్‌ పై 2 సిక్సర్లు కొట్టడం ద్వారా చరిత్ర సృష్టించాడు. చివరి ఓవర్‌లో ఒకదాని తర్వాత మరొకటి చేతిలో ఎక్కువ వికెట్లు లేని సమయంలో వరుస సిక్సర్లతో పాకిస్తాన్‌ను ఆసియా కప్ 2022 ఫైనల్స్‌కు తీసుకెళ్ళాడు.
వ్యక్తిగత జీవితం
నసీమ్ షా పాకిస్తాన్‌లోని లోయర్ దిర్ జిల్లాలోని మాయర్ జందూల్ అనే పట్టణానికి చెందినవాడు. ఆయనకి ఇద్దరు సోదరీమణులు, నలుగురు సోదరులు ఉన్నారు. వీరిలో హునైన్ షా, అతని తమ్ముడు U19 స్థాయిలో ఆడుతున్న ఫాస్ట్ బౌలర్.
మూలాలు
వర్గం:2003 జననాలు వర్గం:పాకిస్తానీ క్రికెటర్లు వర్గం:పాకిస్తాన్ టెస్ట్ క్రికెటర్లు వర్గం:పాకిస్తాన్ వన్ డే ఇంటర్నేషనల్ క్రికెటర్లు వర్గం:పాకిస్తాన్ ట్వంటీ20 అంతర్జాతీయ క్రికెటర్లు
సిస్టర్ నందిని
సిస్టర్ నందిని 1988, మార్చి 31న విడుదలైన డబ్బింగ్ సినిమా. మనదిల్ ఉరుది వేండుం అనే తమిళ సినిమా దీనికి మూలం.
పాటలు
ఈ సినిమాలోని పాటలకు రాజశ్రీ సాహిత్యాన్ని అందించగా ఇళయరాజా సంగీతాన్ని సమకూర్చాడు.
మూలాలు
వర్గం:డబ్బింగ్ సినిమాలు వర్గం:సుహాసిని నటించిన చిత్రాలు వర్గం:యమున నటించిన చిత్రాలు వర్గం:ఇళయరాజా సంగీతం అందించిన చిత్రాలు వర్గం:ఎస్.పి.బాలసుబ్రహ్మణ్యం సినిమాలు
ర్యూజిన్
thumb thumb|ర్యూజిన్, సముద్రపు దేవుడు (డ్రాగన్) ర్యూజిన్ (龍神), కొన్ని సంప్రదాయాలలో, జపనీస్ పురాణాలలోని ఇష్ట  దైవమైన ఓవటట్సుమీ(Ōwatatsumi)తో సమానంగాకనిపించే సముద్రపు దేవుడు. అనేక పాఠాంతరాల్లో, ర్యూజిన్ కి మానవ ఆకారంలోకి మారగల  సామర్థ్యం ఉన్నట్టుగా కనిపిస్తుంది. చాలామంది అతనికి ఔషధాల మీద జ్ఞానం కూడా ఉందని నమ్ముతారు, అలాగే అతన్ని వర్షాన్ని, ఉరుములను రప్పించే వ్యక్తిగా భావిస్తారు. ర్యూజిన్ అనేక కుటుంబ సమూహాలకు         కులదైవం (ఉజిగామి) కూడా.
సముద్రపు శక్తిని సూచించే పెద్ద నోరుతో ఉండే  ఈ జపనీస్ డ్రాగన్ ని    జపాన్ వారు మంచి దేవుడి గా, పోషకుడిగా పరిగణిస్తారు. ఎందుకంటే, వారు సహస్రాబ్దాలుగా సముద్రపు అనుగ్రహంతో జీవిస్తున్నారు. ర్యూజిన్, కుబ్లాయ్ ఖాన్ పంపిన మంగోలియన్ యుద్ధనౌకల గుంపును హరికేన్ తో ముంచెత్తి సవాలును ఎదుర్కున్న ధీరుడిగా ఘనత పొందాడు. ర్యూజిన్ నివాసం ర్యూగూ-జో (Ryūgū-jō), సముద్రం అడుగున ఎరుపు, తెలుపు రంగు పగడాలతో నిర్మితమైన రాజభవనం. అక్కడి నుండే  అతను అద్భుత పోటు ఆభరణాలతో అలలను నియంత్రిస్తాడు. తరచుగా సముద్ర తాబేళ్లు, చేపలు, జెల్లీ ఫిష్, పాములు, ఇతర సముద్ర జీవులు ర్యుజిన్ సేవకులుగా కనిపిస్తాయి.
జెల్లీ ఫిష్ తన ఎముకలను ఎలా కోల్పోయింది
జెల్లీ ఫిష్ తన ఎముకలను ఎలా పోగొట్టుకుంది అనేది, ర్యూజిన్ కు సంబంధించిన  ఒక పురాణగాథ. ఈ కథనం ప్రకారం, ర్యూజిన్ కోతి కాలేయాన్ని తినాలని కోరుకున్నాడు (కథకు సంబంధించిన కొన్ని కథనాల్లో, తన నయంకాని  దద్దుర్లు నయం చేసుకోవడానికి), దాని కోసం  కోతిని తీసుకురావడానికి జెల్లీ ఫిష్‌ను పంపాడు. కోతి తన కాలేయాన్ని అడవిలో ఒక కూజాలో పెట్టానని, దానిని తీసుకువస్తానని అబద్ధం చెప్పి జెల్లీ ఫిష్ నుండి తప్పించుకుంది. జెల్లీ ఫిష్ తిరిగి వచ్చి రియోజిన్‌కి జరిగిన విషయాన్ని చెప్పడంతో, ర్యూజిన్ కోపంతో జెల్లీ ఫిష్‌ని ఎముకలు నలిగేలా కొట్టాడు.
తవారా తోడా కథ
ఒక పౌరాణిక కథనంలో, ర్యూజిన్ తన రాజ్యంపై దండెత్తిన భారీ  శతపాదుల ను వదిలించుకోవటం కోసం, తవారా తోడా(Tawara Toda) అనే పేరు గల ఒక వ్యక్తి సహాయం కోరగా, తవారా తోడా దానికి అంగీకరించి ర్యూజిన్‌తో కలిసి అతని ఇంటికి వస్తాడు. ఆ తరువాత తవారా తోడా ఆ శతపాదిని చంపినప్పుడు, ర్యూజిన్ అతనికి ఒక బియ్యపు సంచిని బహుమతిగా ఇస్తాడు.
జింగు మహారాణి
పురాణాల ప్రకారం, జింగూ సామ్రాజ్ఞి, ర్యూజిన్ పోటు ఆభరణాల సహాయంతో కొరియాపై తన దాడిని నిర్వహించగలిగింది. ఇంకో కథనంలో  జింగూ సామ్రాజ్ఞి, ర్యూజిన్ పోటు ఆభరణాలను రాబట్టుకోవడానికి  ఐసోరాను ర్యూజిన్ రాజభవనానికి  పంపినట్టు కనిపిస్తుంది.
కొరియన్ నౌకాదళాన్ని ఎదుర్కోవటానికి జింగూ రాణి ముందుగా ఆటుపోట్లను తగ్గించే కంజూ(kanju)ఆభరణాన్ని సముద్రంలోకి విసిరేసింది  దాంతో  కొరియన్ నౌకాదళం నిలిచిపోయి, అందరూ  తమ నౌకల నుండి బయటికి వచ్చారు. అప్పుడు రాణి, మంజూ(manju) ఆభరణాలను సముద్రంలోకి విసరగానే నీరు ఒక్కసారిగా పైకి లేచి, కొరియన్ సైనికులను ముంచివేస్తుంది. ఈ పౌరాణిక ప్రాశస్త్యం తెలియచెప్పే పండుగను యాసకా పుణ్యక్షేత్రంలో జియోన్ మత్సూరి అనే పేరుతో ప్రతి ఏటా జరుపుకుంటారు.
కుటుంబం
వేటగాడు, యువరాజు అయిన హూరిని వివాహం చేసుకున్న అందమైన దేవత టయోటామా-హిమ్ ర్యూజిన్ కుమార్తె. కాగా, జపాన్ మొదటి చక్రవర్తి, జిమ్ము చక్రవర్తి, ఒటోహిమ్, హూరీల మనవడు అని చెబుతారు. ఈ విధంగా, ర్యూజిన్ జపాన్ సామ్రాజ్య రాజవంశపు పూర్వీకులలో ఒకడిగా  చెప్పుకుంటారు.
ఆరాధన
ర్యూజిన్ షింకో(Ryūjin shinkō (竜神信仰, "డ్రాగన్ గాడ్ ఫెయిత్"), షింటో మత విశ్వాసం లో జల దైవంగా పూజలందుకునే డ్రాగన్. ఈ విశ్వాసం వ్యవసాయ ఆచారాలతోను, వర్షాలరాకకై జరిపే ప్రార్థనలతోనూ, మత్స్యకారుల వేట సఫలతల తోనూ ముడిపడి ఉంది.
దక్కను కళాశాల
thumb|దక్కన్ కళాశాల, పుణె|440x440px పుణే లోని దక్కన్ కళాశాల 1821 లో స్థాపించబడిన పురాతత్వ శాస్త్రం, భాషా శాస్త్రాల పరీశోధనా సంస్థ. ఇది మొట్టమొదటిగా హిందూ కాలేజ్ అనే పేరుతో స్థాపించబడింది. భారత దేశంలో ఆధునిక విద్యావిధానాన్ని ప్రవేశ పెట్టిన తొలి కళాశాలల్లో ఇది కూడా ఒకటి. బాంబే ప్రెసిడెన్సీ లెఫ్టినెంట్ గవర్నరైన మౌంట్ స్టువార్ట్ ఎల్ఫిన్ స్టోన్ దీనిని ప్రారంభించాడు. దీనికి సర్దార్ ఖండేరావ్ దభాడే పేష్వా నిధులు సమకూర్చాడు. దీన్నే పూనా సంస్కృత కళాశాల అని కూడా పిలిచేవారు. దీని మొట్టమొదటి ప్రింసిపల్ థామస్ క్యాండీ.
1837 లో ఇంగ్లీషు, ఇతర ఆధునిక సబ్జెక్టులను పాఠ్య ప్రణాళికలో చేర్చారు. 1842 లో ఒక ఇంగ్లీషు కళాశాలను స్థాపించి దానిని జూన్ 7, 1851 లో హిందూ కళాశాలలో కలిపివేసి పూనా కాలేజీ అని వ్యవహరించారు. 1857 లో సర్ ఎడ్విన్ ఆర్నాల్డ్ ప్రిన్సిపల్ గా వ్యవహరిస్తే 1860 లో W.A. రస్సెల్ ప్రిన్సిపల్ అయ్యాడు.
మొదటగా ఈ కళాశాల విశ్రాంబాగ్ వాడాలో ఉండేది. తరువాత దీన్ని వానోరీకి, తరువాత ప్రస్తుతం ఉన్న విశాలమైన ప్రాంగణమైన యెరవాడ లోకి తరలించారు. బాంబే ప్రభుత్వం దీనికి భూమిని సమకూర్చింది. 1864, అక్టోబరు 14 న ప్రధావ భవనానికి శంకుస్థాపన చేశారు. విక్టోరియన్ నియో గోతిక్ శైలిలో నిర్మాణం చేశారు. సర్ జంషెడ్జీ జీజీబాయి ఇచ్చిన లక్ష రూపాయల విరాళంతో సర్ హెంరీ బార్టిల్ ఫ్రెరే కిర్కీ, ఎరవాడ ల మధ్య నిర్మింప జేశాడు.
కళాశాల నూతన భవనాలు మార్చి 23, 1868 నుంచి ప్రారంభమయ్యాయి. అప్పుడే దీనిని దక్కన్ కాలేజీ అని పేరు మార్చారు. ఎందుకంటే అప్పుడు దక్షిణ ప్రాంతమంతటి నుంచీ విద్యార్థలను తీసుకునే వారు. 1881 వరకూ కళాశాలలో నలుగురు ఆచార్యులు, ఒక ప్రింసిపల్ ఉండేవారు.
మూలాలు
వర్గం:కళాశాలలు వర్గం:మహారాష్ట్ర
బొమ్మకల్ (కరీంనగర్ గ్రామీణ)
బొమ్మకల్ తెలంగాణ రాష్ట్రం, కరీంనగర్ జిల్లా, కరీంనగర్ గ్రామీణ మండలంలోని గ్రామం. . 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని కరీంనగర్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన కరీంనగర్ గ్రామీణ మండలం లోకి చేర్చారు. జిల్లా ప్రధాన కార్యాలయం కరీంనగర్ పట్టణంలో ఉంది. బొమ్మకల్ నుండి కరీంనగర్‌కు దూరం 52 కిలోమీటర్లు ఉంటుంది.
సమీప గ్రామాలు
దుర్షెడ్, చేగుర్తి, రేకుర్తి, సీతారాంపూర్, దుండ్రపల్లె, అనంతపల్లి, మల్కాపూర్, తాడగొండ, కోరెం, బూర్గుపల్లె మొదలైన గ్రామాలు ఇక్కడికి సమీపంలో ఉన్నాయి.
వైద్యం
ఈ గ్రామంలో ఒక ఉప ప్రాథమిక ఆరోగ్య సంరక్షణ యూనిట్ ఉంది.
విద్య
ఈ గ్రామంలో 2 ప్రభుత్వ ప్రాథమిక పాఠశాలలు ఉన్నాయి.
భూమి వినియోగం
బొమ్మకల్ మొత్తం వైశాల్యం 875 హెక్టార్లు (8.75 చదరపు కి.మీ) ఉంది. ఈ ప్రాంతంలో వ్యవసాయేతర భూమి విస్తీర్ణం 5 హెక్టార్లు కాగా, సాగు చేయలేని బంజరు భూమి విస్తీర్ణం 3 హెక్టార్లు ఉంది. పచ్చిక మేత ప్రాంతం 2 హెక్టార్లు, చెట్లు - ఇతర మొక్కల కోసం ఉపయోగించే ప్రాంతం 8 హెక్టార్లు, వ్యర్థ భూమి 2 హెక్టార్ల, సాగునీరు లేని భూమి 570 హెక్టార్లు ఉంది.
పంటలు
వరి, మొక్కజొన్న, వేరుశనగ
వినియోగదారుల సంఘం
వినియోగదారుల సంఘం వినియోగదారుల హక్కుల కోసం ఏర్పాటుచేసుకోబడ్డ సంఘం. వినియోగదారుల ఉద్యమం ప్రప్రథమంగా అమెరికాలో ప్రారంభమయ్యింది. 1920లో మొట్టమొదటి వినియోగదారుల సంఘం అమెరికాలో ఏర్పడింది. దీని తర్వాత ఆస్ట్రేలియా, ఇంగ్లాండ్‌, డెన్మార్క్‌, నార్వే ఇతర ఐరోపా దేశాలలో కూడా ఉద్యమం వ్యాప్తి చెంది అక్కడ కూడా వినియోగదారుల సంఘాలు ఏర్పడ్డాయి. 'రాల్ఫ్‌నాడార్‌'ని వినియోగదారుల ఉద్యమ పితామహుడుగా పిలుస్తారు. ఆయన కృషి వల్ల నేడు ప్రపంచమంతటా వినియోగదారుల ఉద్యమ సంఘాలు ఉన్నాయి. మార్చి 15, 1962లో జెఎఫ్‌ కెన్నెడి ప్రప్రథమంగా నాలుగు వినియోగదారుల హక్కులు అమెరికా ప్రజలకు ప్రకటించారు. అవి- రక్షణ, సమాచారం, ఎంపిక, విజ్ఞప్తి చేసుకునే హక్కులు. తర్వాత ఆ హక్కులు ఎనిమిది అయ్యాయి.
మనదేశంలో మొట్టమొదటి వినియోగదారుల సంఘాన్ని అప్పటి బొంబాయి (ఇప్పటి ముంబయి)లో ప్రారంభించారు. మన రాష్ట్ర విషయానికి వస్తే ఆంధ్రప్రదేశ్‌లో ఈ ఉద్యమాన్ని 1973లో విశాఖపట్నంలో పరిగి వసంతకుమార్‌ ఆధ్వర్యంలో ప్రారంభమయ్యింది. ఆయన మొదటి వినియోగదారుల సంఘాన్ని ప్రారంభించారు. ప్రస్తుతం 500 పైన సంఘాలు ఉన్నాయి. వినియోగదారుల్లో చైతన్యం, వారి సంరక్షణ, సంక్షేమం, సేవాలోపాలు, వినియోగదారుల విద్య తదితర అంశాలలో ఈ సంఘాలు, సంస్థలు పనిచేస్తున్నాయి. మన దేశంలో 1986లో వినియోగదారుల రక్షణ చట్టం అమలులోకి వచ్చింది. ఈ చట్టం ప్రకారం వినియోగదారులుగా మనకు ఆరు హక్కులు ప్రకటించింది. అవి- 1. వినియోగదారుల రక్షణ- మానవప్రాణాలకు, ఆస్తికి ప్రమాదకారక వస్తువులు, సేవల నుంచి రక్షణ పొందే హక్కు. అవసరాలు తీర్చడమే కాకుండా, దీర్ఘకాలం మన్నే వస్తువులు, సేవలను పొందాలి. 2. సమాచారం పొందే హక్కు- అవాంఛిత వ్యాపార కార్యకలాపాల నుంచి వినియోగదారులకు రక్షణ కల్పించేందుకు వస్తు నాణ్యత, బరువు, స్వచ్ఛత, పుష్టి, ప్రమాణం గురించి తెలియజేయాలి. నాణ్యమైన సేవలు పొందే సమాచారాన్ని తెలుసుకునే హక్కు ఉంది. 3. వస్తువులను, సేవలను ఎంపిక చేసుకునే హక్కు- వివిధ రకాల వస్తువులు, సేవలు పొందేటప్పుడు వాటి మధ్య రేటు తెలుసుకోవడం మంచిది. సముచిత రేటులో నాణ్యత, సేవలు పొందడం 4. ప్రాతినిధ్యం వహించే హక్కు- వినియోగదారుల ఆసక్తిని, వారి అవసరాలను సరైన వేదికలు, ఫోరంలలో వినిపించడం. వినియోగదారుల సంక్షేమార్థం ఏర్పాటు చేసిన వివిధ వేదికలలో ప్రాతినిధ్యం వహించడం. 5. వినియోగదారుల ఫోరంలో విజ్ఞప్తి చేయడం ద్వారా సేవాలోపాలు, వస్తు లోపాల నుండి పరిహారం పొందే హక్కు- వినియోగదారులు మోసానికి గురయినప్పుడు ఫోరంలో కేసులు వేసి, తగిన పరిహారాన్ని పొందడం. 6. వినియోగదారుల విద్య హక్కు- వినియోగదారులు నిరంతరం తమ హక్కులను తెలుసుకుంటూ, తమ జ్ఞానాన్ని పెంచుకోవడం, నైపుణ్యాలను పెంపొందించుకోవడం ఎంతో అవసరం. గ్రామీణ ప్రాంతాలలో వినియోగదారులు హక్కుల పట్ల అవగాహన లేక ఎంతో మోసపోతున్నారు. భారత ప్రభుత్వం 1989లో మార్చి 15 ని వినియోగదారుల దినోత్సవంగా ప్రకటించింది. అప్పటి నుంచి ప్రతి సంవత్సరం మనం ప్రపంచ వినియోగదారుల దినోత్సవాన్ని మార్చి 15 న జరుపుకుంటున్నాం.
మూలాలు
వర్గం:సంఘాలు వర్గం:సంస్థలు
రామ్ ప్రసాద్ బిస్మిల్
thumb|రామ్ ప్రసాద్ బిస్మిల్ రామ్ ప్రసాద్ బిస్మిల్ ( 1897 జూన్ 11 - 1927 డిసెంబరు 19) భారతీయ విప్లవకారుడు, ఆయన 1918 మణిపురీ కుట్ర, 1925 కాకోరీ కుట్ర వంటివాటిలో పాల్గొని బ్రిటీష్ సామ్రాజ్యవాదానికి వ్యతిరేకంగా పోరాడారు. స్వాతంత్ర్య సమరయోధుడు కావడంతో పాటుగా రామ్, ఆగ్యాత్, బిస్మిల్ వంటి కలంపేర్లతో హిందీ, ఉర్దూ భాషల్లో దేశభక్తి కవితలు రాసిన కవి. కానీ ఆయన బిస్మిల్ అన్న పేరుతోనే ప్రఖ్యాతులయ్యారు. స్వామి దయానంద సరస్వతి రాసిన సత్యార్థ్ ప్రకాష్ పుస్తకం స్ఫూర్తినివ్వగా, ఆయన ఆర్య సమాజ్ సంస్థతో అనుబంధం కలిగివుండేవారు. ఆర్య సమాజ్ బోధకుడు అయిన తన గురువు స్వామి సోమ్ దేవ్ ద్వారా లాలా హర్ దయాళ్ తో రహస్య సంబంధం కలిగివుండేవారు.
హిందుస్తాన్ రిపబ్లికన్ అసోసియేషన్ అనే విప్లవ సంస్థ వ్యవస్థాపక సభ్యుల్లో బిస్మిల్ కూడా ఒకరు. భగత్ సింగ్ ఆయనను ఉర్దూ, హిందీ భాషల్లో గొప్ప కవిగా ప్రశంసించేవారు. కవిత్వ రచనతో పాటుగా ఆయన ఆంగ్లం నుంచి కేథరీన్, బెంగాలీ నుంచి బోల్షెవికోం కీ కర్తూత్ పుస్తకాలను హిందీలోకి అనువదించారు. సర్ఫరోషీ కీ తమన్నాతో సహా అనేక స్ఫూర్తిదాయకమైన దేశభక్తి గీతాలు రచించారు.
కిషోరీ అమోంకర్
కిషోరీ అమోంకర్ (మరాఠీ : किशोरी आमोणकर) (జననం: ఏప్రిల్ 10, 1932 ) ప్రముఖ భారతీయ హిందుస్తానీ సంగీత విద్వాంసురాలు. ఈమె జయ్‌పూర్ - అత్రౌలి ఘరానా కు చెందిన ఖయాల్ లను చక్కగా పాడుతుంది.
బాల్యం, జీవిత చరిత్ర
కిషోరీ అమోంకర్ తల్లి, సుప్రసిద్ధ హిందుస్తానీ సంగీత గాయకురాలు, మేఘాబాయి కుర్దీకర్. కిషోరీ తల్లి వద్దనే సంగీతాన్ని అభ్యసించింది.